ΚΑΝΟΝΙΣΜΟΣ (ΕΚ) αριθ. 550/2000 ΤΗΣ ΕΠΙΤΡΟΠΗΣ

της 14ης Μαρτίου 2000

σχετικά με τον καθορισμό των τελικών ποσών αναφοράς για τους παραγωγούς σπόρων σόγιας, κραμβόσπορων, γογγυλόσπορων και ηλιανθόσπορων για την περίοδο εμπορίας 1999/2000

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1765/92 του Συμβουλίου, της 30ής Ιουνίου 1992, για τη θέσπιση καθεστώτος στήριξης των παραγωγών ορισμένων αροτραίων καλλιεργειών(1), όπως τροποποιήθηκε τελευταία από τον κανονισμό (ΕΚ) αριθ. 1624/98(2), και ιδίως το άρθρο 12,

Εκτιμώντας τα ακόλουθα:

(1) Το άρθρο 5 παράγραφος 1 στοιχείο δ) του κανονισμού (ΕΟΚ) αριθ. 1765/92 προβλέπει ότι η Επιτροπή υπολογίζει ένα τελικό ποσό αναφοράς με βάση τη διαπιστωθείσα τιμή αναφοράς για τους ελαιούχους σπόρους, με την αντικατάσταση τη προβλεπόμενης τιμής αναφοράς από τη διαπιστωθείσα τιμή αναφοράς. Η Επιτροπή έχει καθορίσει τη διαπιστωθείσα τιμή αναφοράς χρησιμοποιώντας τα στοιχεία που παρασχέθηκαν σύμφωνα με τον κανονισμό (ΕΚ) αριθ. 3405/93 της Επιτροπής(3).

(2) Το άρθρο 5 παράγραφος 1 στοιχείο ε) του κανονισμού (ΕΟΚ) αριθ. 1765/92 προβλέπει ότι εάν η έκταση για την οποία πραγματοποιήθηκε η ειδική αντισταθμιστική πληρωμή καλλιέργειας ελαιούχων σπόρων, μετά από την εφαρμογή του άρθρου 2 παράγραφος 6 του εν λόγω κανονισμού, υπερβαίνει τη μέγιστη εγγυημένη έκταση, πρέπει να μειωθούν τα τελικά περιφερειακά ποσά αναφοράς σύμφωνα με το άρθρο 5 παράγραφος 1 στοιχεία στ) και ζ) του κανονισμού (ΕΟΚ) αριθ. 1765/92.

(3) Έχει σημειωθεί υπέρβαση της μέγισης εγγυημένης έκτασης κατά τη διάρκεια των δύο προηγούμενων περιόδων 1997/98 και 1998/99 και σύμφωνα με τις πληροφορίες που έχουν παρασχεθεί από τα κράτη μέλη, κυρίως από τα στοιχεία που ανακοινώθηκαν σύμφωνα με το άρθρο 8 του κανονισμού (ΕΚ) αριθ. 658/96 της Επιτροπής(4), όπως τροποποιήθηκε τελευταία από τον κανονισμό (ΕΚ) αριθ. 610/1999(5), δεν πρέπει να διαπιστωθεί υπέρβαση για την περίοδο 1999/2000. Στην περίπτωση αυτή, η Επιτροπή, σύμφωνα με το άρθρο 5 παράγραφος 1 στοιχείο η) του κανονισμού (ΕΟΚ) αριθ. 1765/92, μπορεί να αποφασίσει ότι δεν θα πρέπει να εφαρμοστεί μείωση των ποσών αναφοράς για την επόμενη περίοδο εμπορίας. Πρέπει, συνεπώς, να αποφασιστεί να μην εφαρμοστεί αυτή για την περίοδο 1999/2000.

(4) Οι παραγωγοί έχουν εισπράξει προκαταβολή το ποσό της οποίας έχει καθοριστεί στο άρθρο 2 του κανονισμού (ΕΚ) αριθ. 1684/1999 της Επιτροπής(6).

(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της κοινής συνεδρίασης των επιτροπών διαχείρισης σιτηρών, λιπαρών ουσιών και αποξηραμένων ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Το παράρτημα Ι περιλαμβάνει συνοπτική επεξήγηση του υπολογισμού των τελικών περιφερειών ποσών αναφοράς που αναφέρονται στο άρθρο 5 παράγραφος 3 του κανονισμού (ΕΟΚ) αριθ. 1765/92.

2. Τα τελικά περιφερειακά ποσά αναφοράς για την περίοδο εμπορίας 1999/2000 καθορίζονται στο παράρτημα ΙΙ.

3. Για τον υπολογισμό της αντισταθμιστικής πληρωμής που καταβάλλεται στους παραγωγούς ελαιούχων σπόρων, όπως αναφέρεται στο άρθρο 11 παράγραφος 4 του κανονισμού (ΕΟΚ) αριθ. 1765/92, η αρμόδια αρχή λαμβάνει υπόψη:

- κάθε προκαταβολή που καταβάλλεται σύμφωνα με το άρθρο 2 του κανονισμού (ΕΚ) αριθ. 1684/1999,

- και, ενδεχομένως, κάθε μείωση της επιλέξιμης έκτασης του παραγωγού, καθώς και το επίπεδο της αντισταθμιστικής πληρωμής.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Μαρτίου 2000.

Για την Επιτροπή

Franz FISCHLER

Μέλος της Επιτροπής

(1) ΕΕ L 181 της 1.7.1992, σ. 12.

(2) ΕΕ L 210 της 28.7.1998, σ. 3.

(3) ΕΕ L 310 της 14.12.1993, σ. 10.

(4) ΕΕ L 91 της 12.4.1996, σ. 46.

(5) ΕΕ L 75 της 20.3.1999, σ. 24.

(6) ΕΕ L 199 της 30.7.1999, σ. 29.

ΠΑΡΑΡΤΗΜΑ Ι

Συνοπτική εξήγηση του υπολογισμού του διορθωμένου τελικού περιφερειακού ποσού αναφοράς για τους παραγωγούς ελέγχων σπόρων για την περίοδο 1999/2000

I. Προσαρμογή των πληρωμών στήριξης σύμφωνα με το άρθρο 5 παράγραφος 1 στοιχείο δ) του κανονισμού (ΕΟΚ) αριθ. 1765/92 (τιμές)

1. Η διαπιστωθείσα τιμή αναφοράς για τους ελαιούχους σπόρους, η οποία αντιπροσωπεύει τη μέση τιμή που διαπιστώθηκε στις αγορές κατά τη διάρκεια της περιόδου εμπορίας 1999/2000, είχε εκτιμηθεί σε 188,188 ευρώ ανά τόνο. Η εν λόγω διαπιστωθείσα τιμή αναφοράς υπολογίστηκε με βάση τις προσφορές και τις τιμές που ανακοινώθηκαν από τα κράτη μέλη σύμφωνα με τον κανονισμό (ΕΚ) αριθ. 3405/93.

2. Το επίπεδο της τιμής αναφοράς που σημειώθηκε είναι τέτοιο ώστε δεν απαιτείται να αλλάξει, σε εφαρμογή του άρθρου 5 του κανονισμού (ΕΟΚ) αριθ. 1765/92, το προβλεπόμενο επίπεδο των αντισταθμιστικών πληρωμών.

II. Προσαρμογή των πληρωμών στήριξης σύμφωνα με το άρθρο 5 παράγραφος 1 στοιχείο ε) του κανονισμού (ΕΟΚ) αριθ. 1765/62 (έκταση)

1. Μετά την εφαρμογή του άρθρου 2 παράγραφος 6 του κανονισμού (ΕΟΚ) αριθ. 1765/92, διαπιστώνετια ότι οι εκτάσεις για τις οποίες έχουν καταβληθεί ειδικές πληρωμές στις καλλιέργειες ελαιούχων σπόρων είναι μικρότερες από τη μέγιστη εγγυημένη έκταση.

2. Συνεπώς, σε εφαρμογή της δυνατότητας που προβλέπεται στο άρθρο 5 παράγραφος 1 στοιχείο η) του κανονισμού (ΕΟΚ) αριθ. 1765/92, δεν μειώθηκαν τα τελικά ποσά αναφοράς.

III. Τελικά περιφερειακά ποσά αναφοράς

Έχοντας υπόψη τα ανωτέρω σημεία Ι και ΙΙ, τα τελικά περιφερειακά ποσά αναφοράς καθορίζονται στο ίδιο επίπεδο με τα προβλεπόμενα περιφερειακά ποσά αναφοράς που καθορίστηκαν από τον κανονισμό (ΕΚ) αριθ. 1684/1999.

ΠΑΡΑΡΤΗΜΑ II

ΤΕΛΙΚΑ ΠΟΣΑ ΑΝΑΦΟΡΑΣ 1999/2000

>ΘΕΣΗ ΠΙΝΑΚΑ>